ଟେରିଜିଡୋନ

ଟେରିଜିଡୋନ (ଇଂରାଜୀ ଭାଷାରେ  Terizidone/ Trd /ଟିଆରଡି) ଯକ୍ଷ୍ମା ରୋଗର ଚିକିତ୍ସା  ପାଇଁ ବ୍ୟବହୃତ ଏକ ଆଣ୍ଟିବାୟୋଟିକ ଔଷଧ । ନିର୍ଦ୍ଦିଷ୍ଟ ଭାବରେ ଏହା ବ‌ହୁରୋଗ-ପ୍ରତିରୋଧୀ ଯକ୍ଷ୍ମା (MDR-TB)ରେ ବ୍ୟବହୃତ ହୁଏ ଯେତେବେଳେ ଅନ୍ୟ ଔଷଧମାନଙ୍କ ସାହାଯ୍ୟରେ ଉପଶମ ହୁଏନି । ଏହା ଅନ୍ୟ ଯକ୍ଷ୍ମା ଔଷଧ ଏବଂ ଜୀବସାର ବି୬ ସହିତ ମିଳିତ ଭାବରେ ବ୍ୟବହୃତ ହୁଏ । ଏହା ସାଧାରଣତଃ ପ୍ରାୟ ୨ ବର୍ଷ ପର୍ଯ୍ୟନ୍ତ ପାଟିରେ ଦିଆଯାଏ ।

ପାର୍ଶ୍ୱ ପ୍ରତିକ୍ରିୟାରେ ବାତ, ଅସ୍ପଷ୍ଟ ବକ୍ତବ୍ୟ, ଶୋଇବାରେ ଅସୁବିଧା, ଦ୍ୱନ୍ଦ୍ୱ ଏବଂ ଉଦାସୀନତା ହୋଇପାରେ । ସମରୂପ ଔଷଧ ସାଇକ୍ଲୋସେରାଇନ୍ଠାରୁ ଏହାର ପାର୍ଶ୍ୱ ପ୍ରତିକ୍ରିୟା କମ୍ ବୋଲି ବିଶ୍ୱାସ କରାଯାଏ । ଗୁରୁତ୍ୱ ପୂର୍ଣ୍ଣ ବୃକ୍‌କ ବିଫଳତା ଥିବା ଲୋକଙ୍କଠାରେ ଏହା ବ୍ୟବହାର କରାଯିବା ଉଚିତ୍ ନୁହେଁ । ସାଇକ୍ଲୋସେରିନ ଆକାରରେ ଭାଙ୍ଗିଯିବା ପରେ ଜୀବାଣୁ ବୃଦ୍ଧିକୁ ବନ୍ଦ କରିଦୁଏ ଓ କାର୍ଯ୍ୟକ୍ଷମ ହୁଏ । 

ଷ୍ଟପ୍ ଟିବି ଅନ୍ତରରାଷ୍ଟ୍ରୀୟ ସଂସ୍ଥାରୁ ଏହି ଔଷଧ ଉପଲବ୍ଧ ହୋଇପାରେ । ଏହା ଯୁକ୍ତରାଷ୍ଟ୍ରରେ ଉପଲବ୍ଧ ନୁହେଁ । ସାଇକ୍ଲୋସେରିନର ବିକଳ୍ପ ଭାବରେ ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । ୨୦୧୫ ମସିହା ସୁଦ୍ଧା ଏହାର ୨୫୦ ମିଗ୍ରା ବିଶିଷ୍ଟ ୫୦ଟି ବଟିକାର ମୂଲ୍ୟ ପ୍ରାୟ ୮୦ ଆମେରିକୀୟ ଡଲାର୍ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki